Edvards Munks

Edvards Munks (; dzimis , miris ) bija norvēģu gleznotājs un grafiķis, viens no ekspresionisma aizsācējiem. Visslavenākais Munka darbs ir glezna "Kliedziens", kurā attēlotais motīvs kļuvis par vienu no mūsdienās visizplatītākajiem vizuālās mākslas motīviem pasaulē. 

 Daiļrade 
Edvards Munks dzimis 1863. gadā Lētenē Norvēģijā. Agri sāka interesēties par mākslu un jau no 1877. gada radījis ļoti labas gleznas.Edīna Bernāra, Janiks Dirāns, Pjērs Kabanns, Žerārs Legrāns, Žans Lui Pradels, Nikola Tifeli, Anita Vanaga (2011) "Mākslas enciklopēdija no viduslaikiem līdz mūsdienām",  Apgāds "Jumava". Viņu spēcīgi ietekmējušas slimības, kas skāra viņa ģimenes locekļus, nāve mākslinieka daiļradē kļuva par vienu no biežākajām tēmām.
1893. gadā tapa slavenākais Munka darbs "Kliedziens", kam 1894. gadā sekoja glezna "Satraukums".
1899. gadā Itālijā E. Munks sajūsminājies par renesanses un Rafaēla darbiem, kas iedvesmoja viņa dekoratīvos panno "Sarkanās vīnstīgas" (1898—1900) un "Golgāta" (1900).
No 1901. līdz 1913. gadam mākslinieka darbi regulāri tika izstādīti Vīnē.
1903. gadā Munks kļuva par Parīzes neatkarīgo mākslinieku apvienības biedru un izstādīja darbus viņu salonā. 1906. gadā tapa dekorācijas Ibsena lugu "Spoki" un "Heda Gablere" iestudējumiem. 1908.—1909. gadā Munks aizrāvies ar alkoholu un provocējis niknas ķildas. Tas māksliniekam izraisīja smagu depresiju, no kā viņš ārstējās Dānijā.

1910. gadā pēc atgriešanās Oslo Munks pievērsās peldēšanas ainu, dzīvnieku un dabas glezniecībai. Viņš meklēja universālāku izteiksmi, ko apvienoja ar sociālu refleksiju: darbi "Sniega šķūrētāji" (1911), "Strādnieki atgriežas mājup" (1912).
1922. gadā E. Munks radīja sienu gleznojumus Oslo šokolādes fabrikā.

1944. gadā Edvards Munks nomira vientulībā savās mājās Ekelijā, Oslo tuvumā. Viņš atteicās kontaktēties ar vācu okupantiem un norvēģu nacistiem.

 Ievērojamākie darbi 

 "Vakars Karla Johana ielā" (Evening on Karl Johann Street, 1892)
 "Kliedziens" (The Scream, 1893)
 "Madonna" (Madonna, 1894—1895)
 "Pubertāte" (Puberty, 1895)
 "Pašportrets ar degošu cigareti" (Self-Portrait with Burning Cigarette, 1895)
 "Nāve slimnieka istabā" (Death in the Sickroom, 1895)
 "Dzīves deja" (The Dance of Life, 1899—1900)
 "Mirusī māte" (The Dead Mother, 1899—1900)
 "Pašportrets starp gultu un pulksteni" (Self Portrait: Between Clock and Bed, 1940—1942)

 Pašportreti 

 Atsauces 

 Ārējās saites 

 Biogrāfija, galerija, diskusiju forumi 
 Munka muzeja mājaslapa 
 WikiGallery.org profils  
 Papildinformācija (liis.lv) 

Kategorija:1863. gadā dzimušie
Kategorija:1944. gadā mirušie
Kategorija:Norvēģu gleznotāji
Kategorija:Simbolisma gleznotāji
Kategorija:Ekspresionisma gleznotāji
Kategorija:Innlandetē dzimušie